Mae Cronfa Ochr yn Ochr NSUN ar agor i geisiadau.

Bydd y Gronfa’n dyfarnu grantiau o hyd at £500 i grwpiau cefnogaeth cymheiriaid, cefnogaeth y naill i’r llall neu hunan gymorth yng Nghymru a Lloegr i gysylltu o bell, paratoi i symud eu gweithgareddau i wyneb yn wyneb neu i wneud eu grwpiau'n fwy cynaliadwy. Mae’n rhaid i’r grwpiau cefnogaeth cymheiriaid, cefnogaeth y naill i’r llall neu hunan gymorth fod o fudd i bobl neu gymunedau sy’n byw gyda iechyd meddwl gwael, trawma neu drallod.

Yn y cyd-destun hwn, rydyn ni’n diffinio cefnogaeth cymheiriaid fel gweithred fwriadol o ddod â phobl sydd â phrofiadau cyffredin at ei gilydd i gynnig cefnogaeth y naill i’r llall. Ni fydd pob grŵp yn diffinio eu hunain fel ‘grŵp iechyd meddwl’. Rydyn ni â diddordeb mewn grwpiau sy’n sylweddoli fod dod at ei gilydd yn cefnogi llesiant, gwella neu gysylltu, a phethau eraill rydyn ni’n eu cysylltu â’n hiechyd meddwl.

Mae’n rhaid i’r grŵp cefnogaeth cymheiriaid, cefnogaeth y naill i’r llall neu hunan gymorth gael ei gynnal mewn lleoliad cymunedol (h.y. nid gan y Gwasanaeth Iechyd na'r awdurdod lleol) a dylai gael ei arwain mewn rhyw ffordd gan aelodau'r gymuned y mae'n ei gwasanaethu.

Daeth y cyfle hwn ar gael drwy brosiect Mind Ochr yn Ochr: Cefnogaeth Cymheiriaid yn eich cymuned, sy’n cael ei ariannu gan Sefydliad Morrison a Sefydliad Garfield Weston.

**Cwestiynau a ofynnir yn aml**

**Sut mae gwneud cais?**

[Rhaid cyflwyno cais trwy’r ffurflen ar lein](https://nsun.typeform.com/to/SFG3jA6O). Cofiwch gysylltu â ni os byddwch angen cefnogaeth gyda'r ffurflen hon (sidebyside@nsun.org.uk).

**Am faint alla i ymgeisio?**

Bydd y Gronfa’n dyfarnu grantiau o hyd at £500. Y lleiafswm a ddyfernir yw £200. Cysylltwch â ni (sidebyside@nsun.org.uk) os hoffech holi ynghylch hyn.

**Am beth allaf i ymgeisio?**

Mae’r Gronfa ar gyfer grwpiau cefnogaeth cymheiriaid, cefnogaeth er lles ein gilydd neu hunan gymorth sydd eisiau cysylltu o bell, paratoi i symud eu gweithgareddau i wyneb yn wyneb neu i wneud eu grwpiau'n fwy cynaliadwy.

Mae enghreifftiau o’r hyn y gellir ei ariannu’n cynnwys: Offer diogelwch personol / glanhau, teithio ar gyfer aelodau, tanysgrifiad Zoom / llwyfannau ar lein, offer megis gliniaduron neu dabledi, data symudol, llogi ystafelloedd, gwiriadau'r Gwasanaeth Datgelu a Gwahardd ar gyfer hwyluswyr, deunyddiau gweithgareddau. Nid yw’r rhestr hon yn gynhwysfawr,

**Pa grwpiau fyddwch chi’n eu blaenoriaethu**

Rydyn ni’n rhagweld y byddwn ni’n derbyn mwy o geisiadau nag y gallwn ni eu hariannu. Ein nod yw blaenoriaethu'r grwpiau sydd fwyaf o angen arian. Rydyn ni’n annog grwpiau i ymgeisio nad ydyn nhw wedi ymgeisio o’r blaen am arian gan NSUN na gan arianwyr eraill.

Rydyn ni â diddordeb penodol mewn ceisiadau oddi wrth

* Grwpiau’n cael eu harwain gan, ac ar gyfer, cymunedau wedi’u radicaleiddio / pobl lliw
* Grwpiau’n cael eu harwain gan, ac ar gyfer, pobl ifanc (oed 18-25)
* Grwpiau nad ydyn nhw wedi gallu cyfarfod yn ystod y pandemig, efallai oherwydd tlodi digidol

Mae NSUN wedi ymrwymo i amrywiaeth a chydraddoldeb ac yn croesawu’n frwd geisiadau i gefnogi pobl sy'n byw gyda salwch meddwl, trallod a thrawma mewn cymunedau sy’n wynebu anfanteision neu fathau eraill o eithrio.

**Oes yna unrhyw beth na fyddwch chi’n ei ariannu?**

Fyddwn ni ddim yn ariannu costau cyfundrefnol. Bydd ceisiadau llwyddiannus yn dangos yn glir pam fod angen yr arian ar gyfer y grwpiau a phwy fydd yr arian yn eu helpu. Os ydych chi’n amau a ddylai eich grŵp ymgeisio am arian gan y gronfa hon, ebostiwch ni ar sdiebyside@nsun.org.uk

**Beth yw eich proses?**

Rydyn ni’n disgwyl llawer iawn o geisiadau. Fyddwn ni ddim yn gallu ariannu pob cais a byddwn yn penderfynu ynghylch ariannu yn y ffordd ganlynol.

Bydd rheolwr grantiau’n darllen pob cais ac efallai y bydd yn cysylltu â chi yn y cyfnod hwn gyda rhagor o gwestiynau. Dim ond ceisiadau sy'n cyfarfod â'r meini prawf canlynol fydd yn cael eu prosesu ymhellach:

• Mae’n rhaid i’ch grŵp fod yn un cefnogaeth cymheiriaid / cymorth y naill i’r llall / hunan help yng Nghymru neu Lloegr

• Mae’n rhaid i’ch grŵp fod yn un sydd o fudd i bobl neu gymunedau sy’n byw gydag salwch meddwl, trawma a thrallod.

* Your group must take place in a community setting<}0{>Mae’n rhaid i’ch grŵp gyfarfod mewn lleoliad cymunedol
* Your proposal must be about your group connecting remotely, preparing to move ôRhaid i’ch cais fod ynghylch eich grŵp yn cyfarfod o bell, yn paratoi i symud eich gweithgaredd i wyneb yn wyneb neu i wneud eich grŵp yn fwy cynaliadwy.

Byddwn yn dilyn y ceisiadau sy’n cyfarfod â’r meini prawf hyn gyda galwad ffôn / ar lein. Dim ond ar ôl yr alwad hon y byddwn yn ystyried ceisiadau.

Yna, byddwn yn anfon at yr ymgeiswyr llwyddiannus gytundeb grant y bydd yn rhaid ei lofnodi a'i anfon yn ôl (drwy ebost). Rydym yn rhagweld mai’r cyfnod rhwng ymgeisio a derbyn penderfyniad fydd rhwng tair a phedair wythnos.

**Rwyf angen help gyda’r ffurflen gais**

Gallwch gysylltu â ni (sidebyside@nsun.org.uk) os byddwch angen help gyda'r ffurflen gais.

**A fyddwch chi’n ariannu grwpiau yng Ngogledd Iwerddon neu’r Alban?**

Dim ond grwpiau yng Nghymru a Lloegr fydd y Gronfa’n eu hariannu. Ond, gan fod llawer o grwpiau ar lein erbyn hyn, rydyn ni'n deall y gallai aelodau'r grwpiau fod mewn cenhedloedd eraill, ac mae hynny'n iawn. Os hoffech holi ynghylch unrhyw beth ynghylch hyn, cysylltwch â ni (sidebyside@nsun.org.uk).

**Erbyn pryd y bydd yn rhaid gwario’r grant?**

Bydd yn rhaid gwario’r grant erbyn 31 Rhagfyr 2021. Bydd grantiau’n cael eu dyfarnu erbyn diwedd Gorffennaf.

**Pa bryd fydd y Gronfa'n cau**

 Bwriedir cau Cronfa Ochr yn Ochr NSUN ar 31 Mai. Os bydd y dyddiad hwn yn ymestyn, byddwn yn diweddaru’r dudalen hon.